CELEX: 62008CN0063
Language: el
Date: 2008-02-18 00:00:00
Title: Υπόθεση C-63/08: Αίτηση για την έκδοση προδικαστικής αποφάσεως, την οποία υπέβαλε το Tribunal du Travail d'Esch-sur-Alzette (Μεγάλο Δουκάτο του Λουξεμβούργου) στις 18 Φεβρουαρίου 2008 — Virginie Pontin κατά Comalux SA

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/21
            
         Αίτηση για την έκδοση προδικαστικής αποφάσεως, την οποία υπέβαλε το Tribunal du Travail d'Esch-sur-Alzette (Μεγάλο Δουκάτο του Λουξεμβούργου) στις 18 Φεβρουαρίου 2008 — Virginie Pontin κατά Comalux SA
   (Υπόθεση C-63/08)
   (2008/C 92/39)
   Γλώσσα διαδικασίας: η γαλλική
   Αιτούν δικαστήριο
   Tribunal du Travail d'Esch-sur-Alzette.
   Διάδικοι στην υπόθεση της κύριας δίκης
   
      Ενάγουσα: Virginie Pontin.
   
      Εναγομένη: Comalux SA.
   Προδικαστικά ερωτήματα
   
               1)
            
            
               Έχουν τα άρθρα 10 και 12 της οδηγίας 92/85/ΕΟΚ, της 19ης Οκτωβρίου 1992, σχετικά με την εφαρμογή μέτρων που αποβλέπουν στη βελτίωση της υγείας και της ασφάλειας κατά την εργασία των εγκύων, λεχώνων και γαλουχουσών εργαζομένων (δέκατη ειδική οδηγία κατά την έννοια του άρθρου 16, παράγραφος 1, της οδηγίας 89/391/ΕΟΚ) (1), την έννοια ότι δεν απαγορεύουν στον εθνικό νομοθέτη να προβλέψει, για την ένδικη προσφυγή εγκύου μισθωτής που απολύεται κατά τη διάρκεια της εγκυμοσύνης, προκαθορισμένες προθεσμίες όπως η οκταήμερη προθεσμία την οποία επιβάλλει το εδάφιο 2 της παραγράφου 1 του άρθρου 337 του Code du Travail ή η προθεσμία των δεκαπέντε ημερών την οποία επιβάλλει το εδάφιο 4 της ίδιας παραγράφου 1;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, μήπως η οκταήμερη προθεσμία ή η προθεσμία των δεκαπέντε ημερών πρέπει να θεωρηθούν υπερβολικά βραχείες ώστε να επιτρέπουν στην έγκυο μισθωτή που απολύεται κατά τη διάρκεια της εγκυμοσύνης να διεκδικήσει τα δικαιώματά της διά της δικαστικής οδού;
            
         
               3)
            
            
               Έχει το άρθρο 2 της οδηγίας 76/207/ΕΟΚ του Συμβουλίου, της 9ης Φεβρουαρίου 1976, περί της εφαρμογής της αρχής της ίσης μεταχειρίσεως ανδρών και γυναικών όσον αφορά την πρόσβαση σε απασχόληση, την επαγγελματική εκπαίδευση και προώθηση και τις συνθήκες εργασίας (2), την έννοια ότι δεν απαγορεύει στον εθνικό νομοθέτη να στερήσει την έγκυο μισθωτή που απολύεται κατά τη διάρκεια της εγκυμοσύνης της από τη δυνατότητα ασκήσεως αγωγής αποζημιώσεως λόγω καταχρηστικής απολύσεως, όπως η δυνατότητα την οποία παρέχουν τα άρθρα L.124-11, παράγραφοι 1 και 2, του Code du Travail στους λοιπούς απολυόμενους μισθωτούς;
            
         
      (1)  ΕΕ L 348, σ. 1.
   
      (2)  ΕΕ ειδ. έκδ. 05/002, σ. 70.